Jón Ólafsson , prófessor í menningarfræði við HÍ og fyrrverandi formaður Gagnsæis , samtaka gegn spillingu , segir yfirlýsingu Samherja um að fyrirtækið hafi ráðið lögmannsstofuna Wikborg Rein til að framkvæma rannsókn á starfsemi fyrirtækisins í Afríku hljóma undarlega . Hann segir flest benda til að hlutverk lögmannsstofunnar sé öllu heldur að gæta hagsmuna Samherja og leita leiða til að verja fyrirtækið í yfirvofandi rannsóknum yfirvalda og hugsanlegum dómsmálum . Samherji sendi frá sér yfirlýsingu að kvöldi 11. nóvember síðastliðinn , um sólarhring áður en Kveikur og Stundin , í samstarfi við Wikileaks og Al Jazeera , flettu hulunni af mútugreiðslum fyrirtækisins og spillingu í tengslum við úthlutun makrílkvóta í Namibíu . Þar var tiltekið að fyrirtækið hefði orðið þess áskynja að Jóhannes Stefánsson , fyrrverandi stjórnandi fyrirtækisins í Namibíu , hefði lagt fram alvarlegar ásakanir á hendur stjórnendum Samherja . „ Við tökum þessu mjög alvarlega og höfum ráðið alþjóðlegu lögmannsstofuna Wikborg Rein í Noregi til að framkvæma ítarlega rannsókn á starfseminni ... Félag Samherja sem greiddi hálfan milljarð í mútur er ennþá viðskiptavinur DNB í Noregi Í svörum Samherja hf. er ljóst að félagið reynir að fjarlægja sig frá erlendri starfsemi útgerðarinnar sem rekin er í sérstöku eignarhaldsfélagi . Hage Geingob , forseti Namibíu , hlaut endurkjör en fylgi hans hrundi um rúm 30 prósentustig . SWAPO flokkur hans tapaði auknum meirihluta sem gerir honum erfiðara fyrir að breyta stjórnarskrá .